Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 27. novembra 2007

Materiál číslo: 102/2007

K bodu:  Návrh na upísanie akcií Dexia banky Slovensko a.s.

Predkladá:					Návrh uznesenia:

Marián Miškanin	Miestne zastupiteľstvo mestskej časti Bratislava- 
prednosta					Petržalka
					           s ch v a ľ u j e  
Prerokované:	návrh na upísanie akcií Dexia banka 
v miestnej rade                                              Slovensko a.s. 
dňa 13.11.2007                                              alt.2-  660 akcií v celkovej cene 5 280 000,- Sk 
				                       z prostriedkov Fondu rozvoja bývania 
	
	u k l a d á	
						starostovi
                                                                       zabezpečiť upísanie akcií
Spracoval:
Julián Lukáček				 
finančné oddelenie					

Dôvodová správa k návrhu na odkúpenie akcií Dexia banky Slovensko a.s.

     Valné zhromaždenie Dexia banky Slovensko a.s. na svojom zasadnutí v apríli 2007 rozhodlo o zvýšení základného imania vydaním nových akcií. Na tomto základe a v súlade s
§ 204a Obchodného zákonníka v platnom znení, má každý akcionár právo na prednostné upisovanie akcií na zvýšenie základného imania, a to v pomere menovitej hodnoty ich akcií k výške doterajšieho základného imania. To znamená, že na vlastníctvo jednej akcie pripadá právo na úpísanie jednej novoemitovanej akcie.

      Na základe uvedené majú všetci akcionári, ktorí vlastnia akcie Dexia banky Slovensko a.s. k 31.10.2007 prednostné právo na upísanie novoemitovaných akcií. Svoje právo môžu títo majitelia uplatniť v termíne od 15.11.2007 do 30.11.2007. Po tomto termíne môžu svoje požiadavky upísať aj ďalšie fyzické a právnické osoby.

     Základné imanie Dexia banky Slovensko a.s. sa navýši o 200 400 000,- Sk na celkovú výšku 1 402 800 000,- Sk. Menovitá hodnota jednej novej akcie je 2 000,- Sk a výška emisného kurzu upisovaných akcií je 400% menovitej hodnoty akcie. To znamená, že jedna akcia sa bude kupovať v cene 8 000,- Sk. Cena je odvodená z priemernej trhovej ceny ( cca 44 000,- Sk za jednu akciu) súčasných akcií Dexia banky Slovensko a.s. uvádzanej na stránke Burzy cenných papierov.

     Mestská časť Petržalka je akcionárom Dexia banky Slovensko a.s. ( predtým PKB a.s.) od roku 1993. Počiatočný vklad našej mestskej časti bol vo výške 12 mil. Sk.  Od začiatku do dnes boli našej mestskej časti vyplatené dividendy v celkovej výške 22 512 300,- Sk. V súčasnosti vlastní MČ BA-Petržalka 1320 akcií v menovitej hodnote 12 000,- Sk za jednu akciu. 

     Na základe uvedeného navrhujeme upísať nové akcie:
-	alt. 1  - 1 320 akcií v celkovej cene 10 560 000,- Sk
-	alt. 2  -  660 akcií v celkovej cene 5 280 000,- Sk 
Uvedený nákup zrealizovať z prostriedkov Fondu rozvoja bývania.

V zmysle záverov z porady starostu zo dňa 19.11.2007 bola navrhnuté uplatniť návrh na upísanie akcií podľa alt. č. 2.
V prípade upísania emitovaných akcií je našou povinnosťou uhradiť uvedenú čiastku do troch dní po upísaní.